《二月三日登城郊外春色可人而虏骑未退》
宋代·赵万年

平生春日不伤春，今日逢春愁杀人。
触目旌旗非族类，无言桃杀少精神。
可怜野兴牵羁兴，不分红尘杂虏尘。
直待元戎攘却后，岘山无惜领嘉宾。

作者简介：福州长溪人，字方叔。宁宗庆元二年武进士。为襄阳制置司干办官。开禧二年，金兵围襄阳，佐知府赵淳守城，定策先据山势地形之要，遏金兵粮道，至九十余日，卒解城围。有《襄阳守城录》、《裨幄集》。